
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΡΙΤΟ 


Το παρόν ΦΕΚ επανεκτυπώθηκε λόγω λάθους 


Αρ. Φύλλου 1033 

12 Δεκεμβρίου 2007 


ΥΠΟΥΡΓΕΙΟ 

ΕΜΠΟΡΙΚΗΣ ΝΑΥΤΙΛΙΑΣ 
ΑΙΓΑΙΟΥ ΚΑΙ ΝΗΣΙΩΤΙΚΗ Σ ΠΟΛΙΤΙΚΗΣ 

Αριθμ. 5118.18/07/2007 

Προκήρυξη πλήρωσης της θέσης του Διευθύνοντος 
Συμβούλου της Ανώνυμης Εταιρείας Οργανισμός Λιμέ- 
νος Ηρακλείου Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ, ΑΙΓΑΙΟΥ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις : 

α. Του μέρους τρίτου του ν. 2932/2001 «Ελεύθερη 
παροχή υπηρεσιών στις θαλάσσιες ενδομεταφορές - 
Σύσταση Γενικής Γραμματείας Λιμένων και Λιμενικής 
Πολιτικής - Μετατροπή Λιμενικών Ταμείων σε Ανώνυμες 
Εταιρείες και άλλες διατάξεις» (Α' 145). 

β. Του αρ. 35 παρ. 13 του ν. 3274/2004 «Οργάνωση και 
λειτουργία των Οργανισμών Τοπικής Αυτοδιοίκησης 
πρώτου και δευτέρου βαθμού» (Α' 195). 

γ. Του αρ. 3 παρ. 4, 5, 9,10 του ν. 3429/2005 «Δημόσιες 
Επιχειρήσεις και Οργανισμοί (Δ.Ε.Κ.Ο.)» (Α' 314). 

δ. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (Α' 98). 

2. Το π.δ. 242/1999 «Οργανισμός Υπουργείου Εμπορικής 
Ναυτιλίας» (Α' 201), σε συνδυασμό με το π.δ. 175/2002 
«Οργανισμός Γ ενικής Γ ραμματείας Λιμένων και Λιμενι¬ 
κής Πολιτικής» (Α' 158). 

3. Το π.δ. 205/2007 «Συγχώνευση Υπουργείων» (Φ.Ε.Κ. 
231 Α'/19.9.2007). 

4. Το π.δ. 178/2000 «Οργανισμός Υπουργείου Εθνικής 
Οικονομίας» (Α' 165). 

5. Το π.δ. 81/2002 «Περί συγχωνεύσεως του Υπουργείου 
Εθνικής Οικονομίας και Οικονομικών στο Υπουργείο 
Οικονομίας και Οικονομικών». 

6. Τα αρ. 12 και 22 του από 1.7.2006 ισχύοντος κατα¬ 
στατικού του «Οργανισμού Λιμένος Ηρακλείου Α.Ε.». 

7. Το γεγονός ότι από τις διατάξεις της απόφασης 
αυτής προκαλείται ετήσια δαπάνη σε βάρος του προ¬ 
ϋπολογισμού του Οργανισμού Λιμένος Ηρακλείου Α.Ε., 


ύψους εξήντα χιλιάδων οκτακόσιων (60.800) ευρώ πε¬ 
ρίπου. 

8. Την υπ’αριθμ. 5118.18/03/12.7.2007 απόφαση ΥΕΝ με 
θέμα: «Αποδοχή Παραίτησης Διευθύνοντος Συμβούλου 
της Ανώνυμης Εταιρείας «Οργανισμός Λιμένος Ηρακλεί¬ 
ου Α.Ε.» (τ. ΥΟΔΔ 338/2007), αποφασίζουμε: 

Προκηρύσσουμε την πλήρωση της θέσης του Διευθύ- 
νοντος Συμβούλου της Ανώνυμης Εταιρείας «ΟΡΓΑΝΙ¬ 
ΣΜΟΣ ΛΙΜΕΝΟΣ ΗΡΑΚΛΕΙΟΥ Α.Ε.» με τους ακόλουθους 
όρους και προϋποθέσεις: 

1. Ο Διευθύνων Σύμβουλος προσλαμβάνεται με σχέση 
εργασίας ιδιωτικού δικαίου αορίστου χρόνου μετά από 
δημόσια προκήρυξη της θέσης. 

2. Ο Διευθύνων Σύμβουλος είναι μέλος του Διοικητικού 
Συμβουλίου (Δ.Σ.) της Εταιρείας, η δε διάρκεια της θη¬ 
τείας του είναι ανεξάρτητη από εκείνη των υπολοίπων 
μελών. Η ιδιότητα του είναι ασυμβίβαστη με την ιδιότητα 
του Προέδρου του Δ. Σ. 

3. Απαγορεύεται στον Διευθύνοντα Σύμβουλο κατά 
την διάρκεια της θητείας του να ενεργεί κατ’ επάγ¬ 
γελμα και χωρίς την άδεια της Γ ενικής Συνέλευσης για 
δικό του λογαριασμό ή για λογαριασμό τρίτων, πράξεις 
συναφείς προς τους σκοπούς της Εταιρείας ή να είναι 
μέλος Δ.Σ., διευθυντικό στέλεχος ή υπάλληλος ή αντι¬ 
πρόσωπος εταιρειών που έχουν συναφείς σκοπούς με 
αυτούς που επιδιώκει η Εταιρεία καθώς και να μετέχει 
ως ομόρρυθμος εταίρος σε εταιρείες που επιδιώκουν 
τέτοιους σκοπούς. Επίσης απαγορεύεται ο Διευθύνων 
Σύμβουλος να είναι Πρόεδρος, Διευθύνων Σύμβουλος 
ή μέλος Δ. Σ. άλλης δημόσιας επιχείρησης. Ο διευθύ- 
νων σύμβουλος δύναται να είναι πρόεδρος του Δ.Σ. 
συνδεδεμένων με αυτήν δημοσίων επιχειρήσεων, χωρίς 
πρόσθετη αμοιβή. 

ΠΡΟΣΟΝΤΑ ΠΡΟΣΛΗΨΗΣ 

I. ΓΕΝΙΚΑ ΠΡΟΣΟΝΤΑ: 

Οι υποψήφιοι θα πρέπει: 

1. Να είναι Έλληνες πολίτες. 

Για όσους έχουν αποκτήσει την Ελληνική ιθαγένεια με 
πολιτογράφηση πρέπει να έχει παρέλθει ένα (1) τουλάχι¬ 
στον έτος από την απόκτηση της, μέχρι την ημερομηνία 
λήξεως της προθεσμίας υποβολής των αιτήσεων. 

Εξαίρεση: Δικαιούνται να είναι υποψήφιοι και πολί¬ 
τες των Κρατών - Μελών της Ευρωπαϊκής Ένωσης. Γ ια 
τους πολίτες αυτούς απαιτείται η γνώση της Ελληνικής 
γλώσσας σε βαθμό επαρκή για την άσκηση των καθη- 

κοντών τους, η οποία αποδεικνύεται με πιστοποιητικό 
ελληνομάθειας επιπέδου Δ' (ν. 2413/1996, αρ. 10 παρ. 1) 
που χορηγείται από το κέντρο ελληνικής γλώσσας [τηλ. 
(2310) 459101 και (210) 3636549)]. Επίσης, αποδεικνύεται 
με αντίστοιχο πιστοποιητικό του Σχολείου της Ελληνι¬ 
κής Γλώσσας του Αριστοτελείου Πανεπιστημίου Θεσσα¬ 
λονίκης (Πανεπιστημιούπολη, Θεσσαλονίκη, Τ.Κ. 54006, 
τηλ.: 2310/997571-72-76) το οποίο χορηγείται ύστερα από 
σχετική εξέταση του υποψηφίου ή από άλλη σχολή ή 
σχολείο Ελληνικής Γλώσσας. 

Δικαιούνται επίσης να είναι υποψήφιοι και όσοι απέ¬ 
κτησαν την ελληνική ιθαγένεια με πολιτογράφηση αλλά 
δεν έχει παρέλθει έτος από την απόκτηση της, εφόσον 
μέχρι την απόκτηση της ήταν υπήκοοι κράτους μέλους 
της Ευρωπαϊκής Ενώσεως. 

2. Να έχουν την υγεία και τη φυσική καταλληλότητα 
που τους επιτρέπει την εκτέλεση των καθηκόντων της 
προκηρυσσόμενης θέσης. 

3. Κατά το χρόνο λήξεως της προθεσμίας υποβολής 
των αιτήσεων και κατά το χρόνο του διορισμού: 

α) Να μην έχουν καταδικαστεί για κακούργημα σε 
οποιαδήποτε ποινή. 

β) Να μην έχουν καταδικαστεί για κλοπή, υπεξαίρεση 
(κοινή και στην Υπηρεσία), απάτη, εκβίαση, πλαστο¬ 
γραφία, απιστία δικηγόρου, δωροδοκία ή δωροληψία, 
καταπίεση, απιστία περί την Υπηρεσία, παράβαση κα¬ 
θήκοντος, συκοφαντική δυσφήμιση καθ’ υποτροπή ή 
εγκλήματα της γενετήσιας ελευθερίας ή οικονομικής 
εκμετάλλευσης της γενετήσιας ζωής. 

γ) Να μην είναι υπόδικοι λόγω παραπομπής με τε¬ 
λεσίδικο βούλευμα για κακούργημα ή για πλημμέλημα 
της προηγούμενης περίπτωσης, έστω και αν το αδίκημα 
παραγράφηκε. 

δ) Να μην έχουν λόγω καταδίκης στερηθεί τα πολι¬ 
τικά τους δικαιώματα και δεν έχει λήξει ο χρόνος που 
ορίστηκε για τη στέρηση. 

ε) Να μην τελούν είτε υπό στερητική δικαστική συμπα¬ 
ράσταση (πλήρη ή μερική) είτε υπό επικουρική δικαστική 
συμπαράσταση (πλήρη ή μερική) είτε υπό συνδυασμό 
και των δύο προηγουμένων. 

στ) Να μην έχουν απολυθεί από θέση δημοσίου υπαλ¬ 
λήλου ή υπαλλήλου ΝΠΔΔ, ΟΤΑ, ή ΝΠΙΔ του αρ. 14 του 
ν. 2190/1994 όπως αντικαταστάθηκε με το αρ. 1 παρ. 
1 του ν. 2527/1997 ή ΝΠΙΔ της παρ. 3 του αρ. 1 του ν. 
2527/1997 λόγω επιβολής της πειθαρχικής ποινής της 
οριστικής παύσης ή λόγω καταγγελίας της σύμβασης 
εργασίας για σπουδαίο λόγο οφειλόμενο σε υπαιτιότη¬ 
τα του εργαζομένου και δεν έχει παρέλθει πενταετία 
από την απόλυση. 

Σημείωση: Η απονομή χάριτος δεν αίρει το κώλυμα 
από ποινική καταδίκη του υποψηφίου για διορισμό, εφό¬ 
σον μέχρι την τελευταία ημέρα υποβολής των αιτήσεων 
δεν έχει εκδοθεί κατά το αρ. 47 παρ. 1 του Συντάγμα¬ 
τος, διάταγμα που να αίρει το σχετικό κώλυμα για το 
συγκεκριμένο υποψήφιο. 

4. Οι άνδρες μέχρι τη λήξη της προθεσμίας υποβολής 
των αιτήσεων να έχουν εκπληρώσει τις στρατιωτικές 
τους υποχρεώσεις, ή να έχουν απαλλαγεί νόμιμα από 
αυτές. 

Εξαίρεση. Δεν απαιτείται εκπλήρωση των στρατιω¬ 
τικών υποχρεώσεων για τους πολίτες κράτους-μέλους 
της Ε. Ε. για τους οποίους δεν προβλέπεται στη χώρα 
τους τέτοιο κώλυμα. 


Σημείωση: Το πιστοποιητικό στρατολογικής κατάστα¬ 
σης τύπου Α', καθώς και το αντίγραφο ποινικού μη¬ 
τρώου γενικής χρήσεως, θα αναζητηθούν αυτεπάγγελτα 
από την Υπηρεσία. 

II. ΤΥΠΙΚΑ ΠΡΟΣΟΝΤΑ: 

α) Πτυχίο Ιδρύματος Ανωτάτης Εκπαίδευσης Πανε¬ 
πιστημιακής ή Πολυτεχνικής Σχολής της ημεδαπής ή 
ισότιμο της αλλοδαπής. 

β) Πολύ καλή γνώση μίας ξένης γλώσσας, η οποία θα 
πρέπει να είναι εκ των επισήμων γλωσσών της Ευρω¬ 
παϊκής Ένωσης. 

γ) Πενταετής τουλάχιστον εμπειρία σε θέση σημαντι¬ 
κής ευθύνης και απαιτήσεων στο δημόσιο ή ιδιωτικό το¬ 
μέα, ή με την ιδιότητα του ελεύθερου επαγγελματία. 

δ) Σε περίπτωση υποψηφίου υπηκόου Κράτους - Μέ¬ 
λους της Ευρωπαϊκής Ένωσης απαιτείται γνώση της 
Ελληνικής γλώσσας 

ε) Λοιπά επιπλέον προσόντα συνεκτιμώνται. 

ΑΙΤΗΣΕΙΣ - ΔΙΑΔΙΚΑΣΙΑ -ΔΙΚΑΙΟΛΟΓΗΤΙΚΑ 

Οι ενδιαφερόμενοι καλούνται να υποβάλουν, αποκλει¬ 
στικά ταχυδρομικώς, (με απόδειξη), μέσα σε αποκλειστι¬ 
κή προθεσμία είκοσι (20) ημερών η οποία αρχίζει από 
την επομένη της τελευταίας δημοσίευσης της προκήρυ¬ 
ξης στα μέσα μαζικής ενημερώσεως στη διεύθυνση: 

Υπουργείο Εμπορικής Ναυτιλίας, Αιγαίου 
& Νησιωτικής Πολιτικής 
Γ ενική Διεύθυνση Διοικητικής 
Υποστήριξης Διεύθυνση Πολιτικού Προσωπικού 
Τμήμα Α' 

Γρηγορίου Λαμπράκη150 
3ος όροφος Γ ραφείο 327 

αίτηση υπογεγραμμένη από τον ενδιαφερόμενο για τη 
θέση Διευθύνοντος Συμβούλου της Ανώνυμης Εταιρείας 
«Οργανισμός Λιμένος Ηρακλείου ΑΈ». Στην αίτηση θα 
αναφέρονται τα πλήρη στοιχεία του, η διεύθυνση κα¬ 
τοικίας του, καθώς και τηλέφωνο επικοινωνίας. 

Το εμπρόθεσμο της αίτησης κρίνεται από την ημερο¬ 
μηνία της ταχυδρομικής σήμανσης. 

Η αίτηση επέχει θέση υπεύθυνης δήλωσης του άρ. 
8 του ν. 1599/1986 και η ανακρίβεια των δηλουμένων 
στοιχείων επισύρει τις προβλεπόμενες ποινικές και δι¬ 
οικητικές κυρώσεις. 

Αντικατάσταση της αιτήσεως ή διόρθωση αυτής ή 
συμπλήρωση τυχόν ελλειπόντων δικαιολογητικών επι¬ 
τρέπεται μόνο μέχρι τη λήξη της προθεσμίας υποβολής 
των αιτήσεων. 

Το έντυπο της αίτησης διατίθεται από την Διεύθυνση 
Πολιτικού Προσωπικού, Τμήμα Ιο (3ος όροφος, γραφείο 
327) του Υπουργείου Εμπορικής Ναυτιλίας, Αιγαίου & 
Νησιωτικής Πολιτικής, Γρ. Λαμπράκη 150, Πειραιάς, Τ.Κ. 
18518. Επίσης, οι υποψήφιοι μπορούν να προμηθεύονται 
το έντυπο της αίτησης από την κεντρική ιστοσελίδα του 
Υπουργείου Εμπορικής Ναυτιλίας, Αιγαίου & Νησιωτικής 
Πολιτικής, στο ΙΝΤΕΡΝΕΤ, στη διεύθυνση νννννν.γοη.ρΓ 

Στην αίτηση πρέπει να επισυνάπτει ο υποψήφιος σε 
πρωτότυπα ή επικυρωμένα αντίγραφα τα παρακάτω 
δικαιολογητικά, τα οποία εάν δεν προσκομισθούν, ο 
υποψήφιος τίθεται εκτός διαδικασίας και η αίτηση του 
απορρίπτεται. 

α) Υπεύθυνη δήλωση του ν. 1599/1986 με την οποία 
να δηλώνονται τα αναφερόμενα στις παραγράφους I. 
3 και I. 4 της παρούσης. 

β) Λεπτομερές βιογραφικό σημείωμα, συνοδευόμενο 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


9097 


με απαραίτητα κατά την κρίση του υποψηφίου στοι¬ 
χεία. 

γ) Επικυρωμένο φωτοαντίγραφο των δύο όψεων της 
αστυνομικής ταυτότητας ή διαβατηρίου σε ισχύ, προ- 
κειμένου για υποψηφίους υπηκόους Κρατών -Μελών της 
Ευρωπαϊκής Ένωσης. 

δ) Δύο πρόσφατες φωτογραφίες (τύπου ταυτότη¬ 
τας). 

ε) Επικυρωμένο φωτοαντίγραφο του πτυχίου του 
Ιδρύματος Ανώτατης Εκπαίδευσης Πανεπιστημιακής ή 
Πολυτεχνικής Σχολής. Εάν ο τίτλος έχει αποκτηθεί στην 
αλλοδαπή απαιτείται επιπλέον Πράξη αναγνώρισης από 
το ΔΙ.Κ.Α.Τ.Σ.Α για την ισοτιμία και αντιστοιχία του τίτ¬ 
λου ή Πιστοποιητικό Αναγνώρισης από το Διεπιστημο¬ 
νικό Οργανισμό Αναγνώρισης Τίτλων Ακαδημαϊκών και 
Πληροφόρησης (Δ.Ο.Α.Τ.Α.Π) για την ισοτιμία ή ισοτιμία 
και αντιστοιχία του τίτλου ή Πράξη Αναγνώρισης Επαγ¬ 
γελματικής Ισοτιμίας από το Συμβούλιο Αναγνωρίσεως 
Επαγγελματικής Ισοτιμίας Τίτλων Τριτοβάθμιας Εκπαί¬ 
δευσης, εφόσον στη δεύτερη αυτή περίπτωση ο τίτλος 
σπουδών εμπίπτει στα νομοθετικώς ρυθμιζόμενα επαγ¬ 
γέλματα αρμοδιότητας του «Σ.Α.Ε.Ι.», σύμφωνα με τα 
άρθρα 10 παρ. 2 έως 12 και 11 του π.δ. 165/2000 (άρθρο 
8 οδηγίας 89/48 του Συμβουλίου της Ε.Ε.), που να έχει 
εκδοθεί μέχρι την τελευταία ημέρα της προθεσμίας 
υποβολής των αιτήσεων. 

Οι υποψήφιοι που είναι κάτοχοι πτυχίων ή διπλωμά¬ 
των τριτοβάθμιας εκπαίδευσης που έχουν αποκτηθεί 
σε κράτη μέλη της ΕυρωπαϊκήςΈνωσης, στους οποίους 
έχει χορηγηθεί πράξη αναγνώρισης επαγγελματικής 
ισοτιμίας από το Συμβούλιο Αναγνωρίσεως Επαγγελμα¬ 
τικής Ισοτιμίας (Σ.Α.Ε.Ι.) του άρθρου 10 του π.δ. 165/2000 
(ΦΕΚ 149Α') όπως ισχύει, εξαιρούνται από την υποχρέω¬ 
ση προσκόμισης πράξεως αναγνώρισης για την ισοτιμία 
και την αντιστοιχία του τίτλου. 

στ) Σε περίπτωση προσκόμισης μεταπτυχιακού ή δι¬ 
δακτορικού τίτλου σπουδών, επικυρωμένο αντίγραφο 
του τίτλου. 

Αν ο τίτλος έχει αποκτηθεί στην αλλοδαπή απαιτεί¬ 
ται: 

I. πιστοποιητικό αναγνώρισης από το Διεπιστημονικό 
Οργανισμό Αναγνώρισης Τίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π) ή 

II. πράξη αναγνώρισης από το ΔΙ.Κ.Α.Τ.Σ.Α, για την 
ισοτιμία του τίτλου, που να έχει εκδοθεί μέχρι και την 
τελευταία ημέρα της προθεσμίας υποβολής των αιτή¬ 
σεων. 

Στην περίπτωση που ο μεταπτυχιακός τίτλος 
συμπληρώνει ή ενσωματώνεται στο βασικό τίτλο, δεν 
λογίζεται ως μεταπτυχιακός τίτλος 

ζ) Η πολύ καλή γνώση της ξένης γλώσσας αποδει- 
κνύεταί: 

I. Για την Αγγλική γλώσσα με πτυχίο ΟΕΒΤΙΡΙΟΑΤΕ 
ΙΝ ΑΩΪ/ΑΝΟΕΩ ΕΝΟϋδΗ (ΟΑΕ) του Πανεπιστημίου του 
ΟΑΜΒΒΙΩΘΕ ή με πτυχίο ΑϋνΑΝΟΕΩ ΤΕνΕΤ ΟΕΒΤΙΡΙΟΑΤΕ 
ΙΝ ΕΝ<3Ι_ΙδΗ (ΑΙΟΕ) της ΕΛΛΗΝΟΑΜΕΡΙΚΑΝΙΚΗΣ ΕΝΩΣΕ- 
ΩΣ ή με πτυχίο ΟθΓΐίίίοαΙθ ίη ΕπρΙίεΙπ (ΟουποίΙ οί ΕυΐΌρβ 
ΕονοΙ ΟΙ) ΕθνοΙ 3 - ΡΐΌίίοίθηί υεοη του Πανεπιστημί¬ 
ου ΟΕΝΤΒΑΙ ΕΑΝ0Α3ΗΙΒΕ ή με πτυχίο ΟΕΒΤΙΡΙΟΑΤΕ 
ΙΝ ΑΩνΑΝΟΕΩ ΟΟΜΜΙΙΝΙΟΑΤΙΟΝ του ΕΩΕΧΟΕΕ 
ΙΝΤΕΒΝΑΤΙΟΝΑΙ ΕΟΝΩΟΝ ΕΧΑΜΙΝΑΤΙΟΝ3 ή ΤΕ3Τ 
ΟΡ ΕΝΘϋδΗ ΡΟΒ ΙΝΤΕΒΝΑΤΙΟΝΑΕ ΟΟΜΜΨΝΙΟΑΤΙΟΝ 
(ΤΟΕΙΟ), βαθμολογία από 785 και άνω του ΕΩυΟΑΤΙΟΝΑΕ 


ΤΕ3ΤΙΝΘ 3ΕΒνΐΟΕ/ΟΗΑΙΙΝΟΕΥ, ΙΙ5Α ή ΙπΙοπιεΙίοπεΙ ΕηρΙίεΙι 
Εαηςυαρο ΤβεΙίης δγείοπι (ΙΕΙ_Τ3) από το υηίνθΓδίΙγ οί 
Οαπιόπόοβ ΕοοεΙ ΕχασιίηαΙίοηε δγηόίοαίθ (ΨΟΕΕ3) - Τίιο 
ΒΐΊΐίδίι ΟουηοίΙ -1 ϋΡ Εόυοαίίοη ΑυείΓαΙία ΙΕΙ_Τ3 ΑυδίΓαΙίε 
με βαθμολογία από 6 έως 7 ή Βυδίηοδδ ΕπρΙίδίι ΟοΓίίίίοείθ 
- ΗίςίΐθΓ (ΒΕΟ ΗίρίΐθΓ) από το υηίνθΓδίΙγ οί Οαπιόπόςθ 
ΕοοεΙ ΕχαπιίηαΙίοηδ δγηόίοαίβ (υθΕΕ3) ή ΙηίορΓαίθό 31<ί11δ 
ίπ ΕπρΙίδίι ΙονβΙ 3 του ΤΒΙΝΙΤΥ ΟΟΤΤΕΟΕ ΙΟΝΩΟΝ (ΤπηίΙγ 
Ι3Ε III) ή με Κρατικό Πιστοποιητικό Γλωσσομάθειας επι¬ 
πέδου Γ1 του ν. 2740/1999, όπως αντικαταστάθηκε με 
την παρ. 19 του άρθρου 13 του ν. 3149/2003. 

II. Για τη Γαλλική γλώσσα με πτυχίο ΩΙΡΕΟΜΕ Ω’ 
ΕΤΩΩΕ5 3υΡΕΒΙΕΙΙΒΕ3 (ΩΕ3) (χορηγείτο μέχρι το 1996) 
ή ΩΕΙ.Ρ 2ΝΩ ΩΕΘΒΕ (ΙΙΝΙΤΕ3 Α5 ΕΤ Α6) ή ΩΕΒΤΙΡΙΩΑΤ 
ΡΒΑΤΙΟΨΕ ΩΕ ΕΑΝΘΙΙΕ ΡΒΑΝΩΑΙ3Ε (30ΒΒΟΝΝΕ I) ή 
(ΩΑΤΡ 01) ή με πτυχίο ΟθΓίίίίοεΙ ν.Β.ί.Τ. Νίνοευ οροΓαΙίοηοΙΙ 
του Πανεπιστημίου Γενεύης ή με Κρατικό Πιστοποιητι¬ 
κό Γλωσσομάθειας επιπέδου Γ1 του ν. 2740/1999, όπως 
αντικαταστάθηκε με την παρ. 19 του άρθρου 13 του ν. 
3149/2003, επικυρωμένα για την γνησιότητα τους από 
τον μορφωτικό ακόλουθο της οικείας Πρεσβείας ή το 
κατά περίπτωση αρμόδιο όργανο (Βρετανικό Συμβούλιο, 
Ελληνοαμερικανική Ένωση, Γαλλικό Ινστιτούτο). 

ΕΠΙΣΗΜΑΝΣΗ: 

Για την απόδειξη της γλωσσομάθειας της Αγγλικής 
γίνονται επίσης δεκτά πιστοποιητικά αντίστοιχου επι¬ 
πέδου πανεπιστημίων δημόσιου χαρακτήρα, εφόσον τα 
τελευταία αυτά έχουν τμήμα ή σχολή αγγλικής φιλο¬ 
λογίας ή γλώσσας και είναι πιστοποιημένα ή αναγνω¬ 
ρισμένα από αρμόδιο φορέα της οικείας χώρας για να 
διενεργούν εξετάσεις και να χορηγούν πιστοποιητικά 
γνώσης της αγγλικής γλώσσας στο αντίστοιχο επίπεδο 
ή συνεργάζονται για τη διενέργεια των εξετάσεων και 
την έκδοση των πιστοποιητικών αυτών με φορέα που 
είναι πιστοποιημένος ή αναγνωρισμένος σύμφωνα με 
τα ανωτέρω. Αν δεν υπάρχει φορέας πιστοποίησης ή 
αναγνώρισης στην οικεία χώρα απαιτείται βεβαίωση 
του αρμόδιου Υπουργείου ή της Πρεσβείας της χώρας 
στην Ελλάδα, ότι τα πιστοποιητικά που χορηγούνται 
σε τρίτους, οι οποίοι δεν έχουν ως μητρική γλώσσα 
την αγγλική, από πανεπιστήμια δημόσιου χαρακτήρα 
είναι αποδεκτά σε δημόσιες υπηρεσίες της αυτής χώρας 
ως έγκυρα αποδεικτικά γνώσης της αγγλικής γλώσσας 
στο αντίστοιχο επίπεδο. Ως οικεία χώρα νοείται χώρα, 
στην οποία μητρική ή επίσημη γλώσσα είναι η αγγλική 
(άρθρο 1 π.δ. 116/2006 ΦΕΚ 115/9.6.2006). Οι υποψήφιοι, 
για την απόδειξη της γλωσσομάθειας της Αγγλικής, 
σύμφωνα με τα ανωτέρω, πρέπει να προσκομίσουν, 
πέραν του τίτλου σπουδών, προς απόδειξη των όρων 
αποδοχής αυτού, βεβαίωση του οικείου Πανεπιστημίου 
στην περίπτωση του πρώτου εδαφίου ή του αρμοδίου 
Υπουργείου ή της Πρεσβείας της χώρας στην Ελλάδα, 
στην περίπτωση του δευτέρου εδαφίου. 

Όλοι οι τίτλοι σπουδών ξένης γλώσσας πρέπει να 
συνοδεύονται από επίσημη μετάφραση τους στην ελ¬ 
ληνική γλώσσα. 

Δεν απαιτείται η απόδειξη της γνώσης της ξένης 
γλώσσας εάν οι επικαλούμενοι τίτλοι σπουδών έχουν 
αποκτηθεί στο εξωτερικό, όπου τα μαθήματα διδάσκο¬ 
νται στην ίδια γλώσσα. Ως πανεπιστήμια δημόσιου χα¬ 
ρακτήρα νοούνται τα κρατικά ή ανήκοντα ή ιδρυόμενα 
από κρατικούς φορείς ή οργανισμούς όπως οι οργα¬ 
νισμοί τοπικής αυτοδιοίκησης , περιφέρειες, καντόνια, 

δημόσια νομικά πρόσωπα, κ.λπ. ανάλογα με την πολι¬ 
τειακή συγκρότηση ή την οργάνωση της Διοίκησης της 
οικείας χώρας. 

Είναι αυτονόητο ότι τίτλοι σπουδών γνώσης ξένης 
γλώσσας υπερκείμενου επιπέδου αποδεικνύουν και τη 
γνώση κατώτερου (ζητούμενου) επιπέδου της ξένης 
γλώσσας. 

η) Αποδεικτικά στοιχεία πενταετούς εμπειρίας σε 
θέση σημαντικής ευθύνης και απαιτήσεων στο δημό¬ 
σιο ή ιδιωτικό τομέα ή με την ιδιότητα του ελευθέρου 
επαγγελματία. 

θ) Λοιπά κατά την κρίση του υποψηφίου συμπληρω¬ 
ματικά αποδεικτικά έγγραφα - στοιχεία. 

2. Όλα τα ανωτέρω στοιχεία θα θεωρηθούν αυστηρώς 
εμπιστευτικά. 

3. Η Υπηρεσία διατηρεί το δικαίωμα επαλήθευσης της 
γνησιότητας όλων των δικαιολογητικών - πιστοποιητι¬ 
κών. Σε περίπτωση που διαπιστωθεί ότι χρησιμοποιή¬ 
θηκαν πλαστά ή ανακριβή δικαιολογητικά ο υποψήφιος 
θα αποκλείεται από τη διαδικασία. 

ΑΞΙΟΛΟΓΗΣΗ 

Η αξιολόγηση των υποψηφίων θα γίνει από πεντα¬ 
μελή Επιτροπή που θα συγκροτηθεί με Απόφαση του 
Υπουργού Εμπορικής Ναυτιλίας, Αιγαίου & Νησιωτικής 
Πολιτικής. Η Επιτροπή μετά την αξιολόγηση των ουσια¬ 
στικών και τυπικών προσόντων θα προβεί στην κατάρ¬ 
τιση σχετικού πίνακα. 

Για την πλήρωση της θέσης θα ληφθεί υπόψη και το 
κριτήριο της συνέντευξης. Η συνέντευξη διενεργείται 
ενώπιον όλων των μελών της Επιτροπής. Θα κληθούν για 
συνέντευξη ενώπιον της Επιτροπής, κατ’ απόλυτη αλφα¬ 
βητική σειρά, όσοι εκ των υποψηφίων δεν αποκλειστούν 
από την αξιολόγηση των ουσιαστικών και τυπικών τους 
προσόντων. Η Επιτροπή καθορίζει το κατάστημα της 
Αρχής, την ημέρα και ώρα της συνέντευξης, ανάλογα 
με τον αριθμό των υποψηφίων. Οι υποψήφιοι ειδοποι¬ 
ούνται από τον Γραμματέα της Επιτροπής εγκαίρως 
τουλάχιστον πέντε (5) ημέρες πριν από τη συνέντευξη 
με κάθε πρόσφορο τρόπο (ταχυδρομικώς επί αποδείξει, 
με τηλεομοιοτυπία ή ηλεκτρονικό ταχυδρομείο ή τηλε- 
φωνικώς). Σε περίπτωση τηλεφωνικής ειδοποιήσεως, η 
ειδοποίηση καταχωρείται σε ειδικά τηρούμενο για το 
σκοπό αυτό βιβλίο, με αναφορά στο ονοματεπώνυμο 
του υποψηφίου, στην ημέρα και ώρα, και στο πρόσωπο 
με το οποίο έγινε η τηλεφωνική επικοινωνία. Αν η τη¬ 
λεφωνική επικοινωνία δεν έγινε με τον ίδιο τον υποψή¬ 


φιο, η ειδοποίηση είναι έγκυρη εφόσον η τηλεφωνική 
επικοινωνία έγινε με σύζυγο ή ενήλικο τέκνο ή άλλο 
συγγενή του υποψηφίου μέχρι και τον δεύτερο βαθμό, 
που συνοικεί με αυτόν. 

Γ ια την τελική επιλογή θα δοθεί ιδιαίτερη βαρύτητα 
στη γνώμη που θα σχηματιστεί κατά την προσωπική 
συνέντευξη, σχετικά με την ωριμότητα, την ευελιξία, τη 
δημιουργική σκέψη και την εν γένει προσωπικότητα του 
κάθε υποψηφίου. Λοιπά προσόντα θα συνεκτιμηθούν. 

Για την όλη διαδικασία συντάσσεται πρακτικό που 
υπογράφεται από τον Πρόεδρο, τον Γραμματέα και τα 
Μέλη της Επιτροπής. 

Η Επιτροπή μετά το πέρας των εργασιών υποβάλλει 
στον Υπουργό ΕΝΑΝΠ, μέσω της αρμόδιας διεύθυνσης 
(ΔΠΠ - α'), πλήρως αιτιολογημένη πρόταση και πίνακα 
υποψηφίων κατά αξιολογική σειρά. 

ΔΗΜΟΣΙΕΥΣΗ ΤΗΣ ΠΡΟΚΗΡΥΞΗΣ 

Η προκήρυξη αυτή να δημοσιευθεί σε τρεις (3) του¬ 
λάχιστον ημερήσιες εφημερίδες ευρείας κυκλοφορίας 
των Αθηνών. Η δαπάνη της δημοσίευσης αυτής βαρύνει 
τον Προϋπολογισμό ΥΕΝΑΝΠ. 

Παράλληλα με μέριμνα της Ανώνυμης Εταιρείας η 
Προκήρυξη να δημοσιευθεί επίσης και σε μία (01) εφημε¬ 
ρίδα του Ηρακλείου με επιβάρυνση του Προϋπολογισμού 
της Ανώνυμης Εταιρείας, η οποία θα επιβαρυνθεί και 
για κάθε σχετική με το θέμα δαπάνη. 

Ανάρτηση της προκήρυξης να γίνει στον πίνακα ανα¬ 
κοινώσεων του ΥΕΝΑΝΠ, και της Ανώνυμης Εταιρείας. 

Περίληψη της προκήρυξης κατά τη διάρκεια των ημε¬ 
ρομηνιών της υποβολής των αιτήσεων θα υπάρχει και 
στην ιστοσελίδα του ΥΕΝΑΝΠ, στο ΙΝΤΕΡΝΕΤ νννννν.γθη. 
9Γ· 

Περισσότερες πληροφορίες ή στοιχεία καθώς και 
τεύχη της παρούσης μπορούν να παρέχονται στους 
ενδιαφερομένους, κατά τις εργάσιμες ημέρες και ώρες, 
από το ΥΕΝΑΝΠ - Τμήμα Εξυπηρέτησης Πολιτών (ΔΟ-γ' 
τηλ.: 210-4191480-1) και Τμήμα Πολιτικού Προσωπικού 
(ΔΠΠ-α', τηλ: 210-4191198-9) οδός Γρηγορίου Λαμπράκη 
150 - 185 18 Πειραιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Δεκεμβρίου 2007 

οι ΥΠΟΥΡΓΟΙ 

ΕΜΠΟΡΙΚΗΣ ΝΑΥΤΙΛΙΑΣ, ΑΙΓΑΙΟΥ 

